“દીયા” મમ્મી ખિજાઈ. છાનીમાની લેસન કર ને બારી બંધ કરી દે એટલે ચકલાં ન આવે.” આમ કહી મમ્મીએ ચકલાંને ઉડાડયાં. દીયાએ નાછૂટકે બારી બંધ કરી. તે સૂનમૂન થઈ ગઈ. મમ્મી.. આવું શીદ કરતી હશે? અમારા ટીચર કહેતાં હતાં કે કેટલાંક પંખીઓ ઝાડ પર માળો કરે ને કેટલાંક ઘરમાં. ચકલી જો ઝાડ પર માળો કરે તો શિકારી પંખીઓ એનાં ઈંડાં ખાઈ જાય. એને હેરાન પણ કરે. આવી નાનકડી ચકલીને કોઈ ઘરમાં ન પેસવા દે તો બિચ્ચારી એ જાય ક્યાં? સ્કૂલમાં રિસેસમાં દિયાએ ટીચરને ચકલીની વાત પૂછી, “મેડમ, ચકલી ઘરમાં માળો ન કરે અને બહાર કરે તો ન ચાલે?” “ના બેટા, એ બહુ નાનું અને ગભરું પંખી છે. છત પર કે પછી છાપરામાં માળો કરે તો બિલાડીની બીક રહે. એટલે જ્યાં બિલાડી ન આવી શકે તેવી જગ્યા એ ઘરમાં શોધે છે. મોટેભાગે એ ફોટા પાછળ માળો કરે.” ટીચરે મસજાવ્યું.